Reĝa Sveda Akademio de Muziko

La Reĝa Sveda Akademio de Muziko (, mallongigita KMA) estas reĝa akademio en Stokholmo, Svedio, fondita en 1771 de reĝo Gustavo la 3-a. La akademio estas sendependa ŝtata institucio, kiu antaŭenigas kaj artan edukadon kaj la sciencan kaj kulturan disvolviĝon de muziko. Ĝi estas unu el la reĝaj akademioj de Svedio. Ĝis 1971, la akademio ankaŭ funkciis kiel muzikkolegio.

Kiam la akademio estis fondita, nur unu el ĝiaj fondaj partneroj estis profesia muzikisto, Ferdinand Zellbell la pli juna. 

La akademio havas 170 svedajn membrojn, apartenantajn al diversaj rondoj de la muzika industrio, kaj ĝi subtenas esplorkomitaton, kiu aktivas ekde la 1980-aj jaroj.  Ĝiaj membroj okupiĝas pri esplorado pri muzika dramo, muzika arkeologio, estontaj evoluoj en muzika vivo, kaj muziko en multkultura socio. La akademio ankaŭ publikigas diversajn biografiojn, diskutojn, analizajn skribaĵojn, ktp., kaj ĝi ofertas stipendiojn al muzikstudentoj kaj diversajn premiojn por elstaraj kontribuoj en la kampo. 

Nuntempe, la Akademio havas 170 svedajn kaj 60 eksterlandajn aktivajn membrojn, kiuj ĉeestas kunvenojn 5 fojojn jare. Dum sia ekzisto, la titolo de membro de la Akademio estis aljuĝita al ĉirkaŭ 1000 svedaj kaj 500 eksterlandaj komponistoj kaj muzikistoj, precipe Haydn (1798), Beethoven (1822), Liszt (1857), Verdi (1865), Wagner (1876), Rimskij-Korsakov (1906) kaj aliaj.

 Referencoj 

 Eksteraj ligiloj 

 La Reĝa Sveda Akademio de Muziko – Oficiala retejo
 Joseph Martin Kraus paĝo dediĉita al Joseph Martin Kraus (1756–1792) – "sveda Mozart", kun listo de pli foraj ligoj.

Kategorio:Svedaj reĝaj akademioj
Kategorio:Lernejoj fonditaj en la 18-a jarcento